இன்சொல் விளைநிலனா வீதலே வித்தாக வன்சொற் களைகட்டு வாய்மை யெருவட்டி அன்புநீர் பாய்ச்சி அறக்கதி ரீனவோர் பைங்கூழ்ச் சிறுகாலைச் செய்"  - என்பதானும் உணர்க. நூற்பயன் நான்கனுள், இம்மைப் பயனாகிய பொருளின்பங்களையும், மறுமைப்பயனாகிய வீட்டினையும், அறம் ஒன்றுமே தரலின் அன்றோ, "அறஞ்செய விரும்பு" என முதற்கட் கூறினார். பொருளும் இன்பமும் போலாது இம்மை மறுமை வீடு என்னு மூன்றனையும் பயத்தலால் அறம் ஒன்றுமே சிறந்தது என்று புலனாதலின், ஓரடியாற் சூத்திரித்தது இக்கருத்துமாம் என்க. இருசீரான் ஓதியது என்குறித்தோ எனின், அவ்வறம் இல்லறம் துறவறம் என இரண்டு பாகுபாடு உடைமையின் அவற்றைக் குறி்தததென்க. நான்கசையால் ஓதியது எந்நோக்குடைத்தோ எனின், பார்ப்பார், அரசர், வணிகர், வெள்ளாளர் வெள்ளாளர்: <<small>hr>தமிழ்நூலார் பிரம, க்ஷத்திரிய, வைசிய, சூத்திரர் என்பதைப் பார்ப்பான் அரசன் வணிகன் வெள்ளாளன் என மொழிபெயர்த்தலின் வெள்ளாளன் என்பதற்குச் சூத்திரன் எனப் பொருள்கூறல் ஒக்கும். தமிழ்நாட்டில் மருதநிலத் தலைவராகிய வேளாளர் என்னும் சொற்குச் சூத்திரர் எனப் பொருள்கூறல் ஒருசிறிதும் ஒவ்வாதென்க. எங்ஙனமெனின்:-